open-index/open-wikipedia-markdown huggingface dataset:
თეისტური ალბათობის სპექტრი

არასამთავრობო ორგანიზაცია „ამერიკელი ათეისტების“ 35-ე ყრილობაზე.]]

**თეისტური ალბათობის სპექტი** — ინდივიდუალური რწმენის კატეგორიზაცია ღმერთის (ღვთაების) არსებობის ალბათობის მიხედვით. პოპულარიზაცია გაუწია რიჩარდ დოკინზმა წიგნში „ღმერთი, როგორც დელუზია“.

## ათეიზმი, თეიზმი და აგნოსტიციზმი 
ჯონ სმარტი ამტკიცებს, რომ განსხვავება ათეიზმსა და აგნოსტიციზმს შორის ბუნდოვანია და ბევრი, ვინც საკუთარ თავს დაჟინებით უწოდებს აგნოსტიკს, სინამდვილეში, ათეისტია. იგი წერს, რომ არასწორი დახასათების მიზეზი უსაფუძვლო ფილოსოფიური სკეპტიციზმია, რომელიც საშუალებას არ გვაძლევს, სამყაროს შესახებ ცოდნაზე პრეტენზია გვქონდეს.

## დოკინზის ფორმულირება 
წიგნში „ღმერთი, როგორც დელუზია“ რიჩარდ დოკინზი ამტკიცებს, რომ „ღმერთის არსებობა ისეთივე სამეცნიერო ჰიპოთეზაა, როგორც ნებისმიერი სხვა“. შემდეგ, იგი გვთავაზობს ალბათობათა უწყვეტ სპექტრს ორ უკიდურეს წერტილს შორის, რომელიც წარმოდგენილია შვიდი ეტაპის („საგზაო ნიშნის“, ) სახით. დოკინზი, აგრეთვე, აყალიბებს აღნიშნული ეტაპების განსაზღვრებებს, რომელიც მოკლედ აღწერს ინდივიდის მდგომარეობას სპექტრის ფარგლებში.

#**ძლიერი თეისტი** – ღმერთის არსებობის 100%-იანი ალბათობა. კარლ იუნგის სიტყვებით: „მე არ მწამს, მე ვიცი“.
#**დე ფაქტო თეისტი** – ძალიან მაღალი ალბათობა, თუმცა, არა 100%. „არ ვიცი ზუსტად, მაგრამ ძლიერად მწამს ღმერთის არსებობის და ვცხოვრობ იმ დაშვებით, რომ იგი არსებობს.“
#**გადახრილი თეიზმისკენ** – 50%-ზე მეტი, მაგრამ არა ძალიან მაღალი ალბათობა. „დარწმუნებული არ ვარ, მაგრამ ვიხრები ღმერთის რწმენისკენ.“
#**სრულებით ნეიტრალური** – ზუსტად 50%. „ღმერთის არსებობა და არარსებობს ზუსტად ერთნაირად სავარაუდოა.“
#**გადახრილი ათეიზმისკენ** – 50%-ზე ნაკლები, მაგრამ არა ძალიან დაბალი ალბათობა. „არ ვიცი, არსებობს თუ არა ღმერთი, მაგრამ ვიხრები სკეპტიციზმისკენ.“
#**დე ფაქტო ათეისტი** – ძალიან მაღალი ალბათობა, თუმცა, არა 0.  „არ ვიცი ზუსტად, მაგრამ ღმერთის არსებობა ძლიერ საეჭვოდ მიმაჩნია და ვცხოვრობ იმ დაშვებით, რომ იგი არ არსებობს.“
#**ძლიერი ათეისტი** – „მე ვიცი, რომ ღმერთი არ არსებობს, იმავე დარწმუნებით, როგორც იუნგმა იცის, რომ იგი არსებობს.“

დოკინზი ამტკიცებს, რომ ბევრი ადამიანი საკუთარ თავს პირველ კატეგორიას მიაკუთვნებს. ამის მიზეზად ის რელიგიური ინდოქტრინაციის სიმკაცრეს და ყოველგვარი ეჭვის მიუღებლობას ასახელებს. ამავე დროს, ათეისტების დიდი ნაწილი თავის თავს მე-7 კატეგორიაში არ თვლის, რადგან ათეიზმის საფუძველი მტკიცებულებების არარსებობაა და თუ მსგავსი მტკიცებულება გამოჩნდება, ამას იოლად შეუძლია მოაზროვნე ადამიანის აზრის შეცვლა. ბეჭდურ გამოცემებში დოკინზი საკუთარ თავს მე-6 კატეგორიაში თვლის, თუმცა, ბილ მაერთან ინტერვიუში, მოგვიანებით კი, ენტონი კენისთან საუბარშიც, მან განაცხადა, რომ მის მდგომარეობას 6.9 უფრო ზუსტად ასახავს.

## სქოლიო 
კატეგორია:ფილოსოფიური მიმდინარეობები
კატეგორია:რელიგია
კატეგორია:რელიგიის კრიტიკა
საყარაულო (მრავალმნიშვნელოვანი)

საკუთარი სახელი **საყარაულო** შეიძლება აღნიშნავდეს:

*საყარაულო — მთა საქართველოში, გარდაბნის მუნიციპალიტეტში;
*საყარაულო — მთა საქართველოში, თეთრიწყაროს მუნიციპალიტეტში;
*საყარაულო — მთა საქართველოში, საგარეჯოს მუნიციპალიტეტში;
*საყარაულო — მთა საქართველოში, ყვარლის მუნიციპალიტეტში;
*საყარაულო — მთა საქართველოში, ყვარლის მუნიციპალიტეტში;
*საყარაულო — ნასოფლარი თიანეთის მუნიციპალიტეტში.
მოღრუბლულობა, შესაძლებელია ნალექი ფრიკადელების სახით

**„მოღრუბლულობა, შესაძლებელია ნალექი ფრიკადელების სახით“** () — 2009 წლის კომპიუტერული ანიმაციური კომედიური ფილმი, რომლის რეჟისორია ფილ ლორდი და კრისტოფერ მილერი, პერსონაჟებს ახმოვანებენ ბილ ჰადერი, ანა ფერისი, ბრიუს კემპბელი, ჯეიმზ კანი, ენდი სამბერგი, ბენჯამინ ბრატი, ნილ პატრიკ ჰარისი, ალ როკერი, ლორენ გრეჰემი და უილ ფორტე. ფილმი აწარმოა Sony Pictures Animation-მა, ხოლო დისტრიბუცია გაუწია Sony Pictures Releasing-მა.

## რესურსები ინტერნეტში 
* 

* 
* 

## სქოლიო
კატეგორია:ინგლისურენოვანი ფილმები
კატეგორია:Sony Pictures-ის ფილმები
კატეგორია:2009 წლის ფილმები
კატეგორია:2009 წლის ანიმაციური ფილმები
ბოლეტუსისებრნი

**ბოლეტუსისებრნი** () — ბაზიდიუმიანი სოკოების ოჯახი. ნაყოფსხეული შედგება ჰომოგენური ქუდისა და ცენტრალური ან ექსცენტრული ფეხისგან. ხორცოვანი და  გახმობის დროს ლპობადი სოკოებია. ჰიმენოფორი მილისებრია, მრავალი სახეობისა ადვილად ცალკევდება ქუდის რბილობისაგან (გამონაკლისია *Gurodon*-ისა და *Boletinus*-ის გვარების წარმომადგენლები), გაშლილია განვითარების დასაწყისიდან ან თავიდანაა დახურული კერძო საბურველით. მილების ფორები სწორი ან მომრგვალო ფორმისაა, ზოგჯერ  . კუთხოვანი, წაგრძელებული ან ლაბირინთისებრი. სპორების ფხვნილი მოყვითალო, მოყვითალო-მომწვანო, ყვითელ-წითელი, ზეთისხილისფერ-ყავისფერი, ჟანგმიწისფერ-ყვითელი, ვარდისფერი ან მოწითალოა. იზრდებიან ნიადაგზე, იშვიათად ხეზე. სახეობების უმრავლესობა მიკორიზის შემქმნელია.

როლფ ზინგერის *Agaricales in Modern Taxonomy*-ის მეოთხე გამოცემის (1986) თანახმად, ოჯახში შედის 26 გვარი და 415 სახეობა. *Dictionary of the Fungi*-ში (მე-10 გამოცემა, 2008) აღნიშნულია ოჯახის 35 გვარი და 787 სახეობა. 2000-იან წლებში ჩატარებული მოლეკულური ფილოგენეტიკური კვლევების შემდეგ ბოლეტუსისებრთა ტაქსონომია კიდევ შეიცვალა; მანფრედ ბინდერისა და დეივიდ ჰიბეტის 2006 წლის გამოცემაში აღიარებულია 38 გვარი. გვარების რაოდენობა მნიშვნელოვნად გაიზარდა ადრეულ გვართა (*Boletus*, *Leccinum*, *Xerocomus*) დაყოფის შემდეგ. 2014 წლის კოლეგიურ ნაშრომში (ვუ და სხვები) გამოქვეყნდა ქვეოჯახის დონის შვიდი ძირითადი კლადა და 59 გვაროვნული ხაზი, მათ შორის ახალი ქვეოჯახები (*Austroboletoideae*, *Chalciporoideae*, *Leccinoideae* და *Zangioideae*) და 22 ახალი პოტენციური გვარი. მოლეკულური ფილოგენიით უცნობი გვაროვნული ხაზების ოფიციალური სახელების მინიჭების მიზნით, აღიწერა რამდენიმე ახალი გვარი აზიიდან, ევროპიდან და ჩრილოეთ ამერიკიდან, მათ შორის *Baorangia*, *Butyriboletus*, *Caloboletus*, *Exsudoporus*, *Imperator* and *Rubroboletus*.

## სქოლიო 
*
ლევან თანდილაშვილი

**ლევან თანდილაშვილი** (დ. 27 თებერვალი, 2003, ლაფანყური, თელავის მუნიციპალიტეტი, საქართველო) — ქართველი ფეხბურთელი, საფეხბურთო კლუბ „თელავის“ მეკარე.

## ბიოგრაფია
დაიბადა 2003 წლის 27 თებერვალს, თელავის მუნიციპალიტეტის სოფელ ლაფანყურში. პირველი მწვრთნელები იყვნენ გიორგი ნუსხელიძე, მორის პარკინაშვილი, ოთარ იაშვილი და ვეფხია ტარუღაშვილი. ეროვნულ ლიგაში მისი დებიუტი 17 წლის ასაკში, გორის „დილასთან“ გამართულ შეხვედრაში  შედგა. 2023 წლის აპრილისთვის „თელავის“ შემადგენლობაში 25 მატჩი ჩაატარა. გამოირჩევა კარის ხაზზე საიმედო თამაშით, შესანიშნავი რეაქციით და განსაკუთრებით რთულ სათამაშო სიტუაციებში გაბედული და დამაჯერებელი მოქმედებით. ქართველ მეკარეებს შორის ითვლება თავისი თაობის ერთ-ერთ საუკეთესო მეკარედ.

საქართველოს 19 წლამდე ფეხბურთელთა ნაკრების შემადგენლობაში ჩაატარა 4 შეხვედრა.

## რესურსები ინტერნეტში
* ლევან თანდილაშვილი ეროვნული ლიგის საიტზე
* footballnews.ge 
* Transfermarkt
* Levan Tandilashvili ► Best Saves | FC Telavi ● HD

## სქოლიო
კატეგორია:დაბადებული 27 თებერვალი
კატეგორია:დაბადებული 2003
კატეგორია:ქართველი ფეხბურთელები
კატეგორია:ეროვნული ლიგის ფეხბურთელები
კატეგორია:თელავის ფეხბურთელები
კატეგორია:ცოცხალი ადამიანები
ჩვეულებრივი ურო

**ჩვეულებრივი ურო** () — მცენარე მარცვლოვანთა ოჯახისა. მრავალწლოვანი მცენარეა. სიმაღლე 15–60 სმ. ჰემიკრიპტოფიტია. ფოთლები ნაცრისფერ-მომწვანოა. გავრცელებულია ევრაზიის ზომიერ სარტყელში და აფრიკის ჩრდილო-დასავლეთში. ამერიკაში ნეოფიტია. გავრცელებულია მთელ საქართველოში.

## სქოლიო
კატეგორია:მარცვლოვანნი
ოლღა ნაგარნინა

**ოლღა ნაგარნინა** (დ. 23 ივლისი, 1946, მარნეული, საქართველოს სსრ) — აფხაზეთის ავტონომიური რესპუბლიკის უმაღლესი საბჭოს წევრი.

## ბიოგრაფია
ოლღა ნაგარნინა დაიბადა 1946 წლის 23 ივლისს ქ. მარნეულში. დაამთავრა თბილისის პირველი სამედიცინო სასწავლებელი, შემდეგ სოხუმის ა. მ. გორკის სახელობის სახელმწიფო პედაგოგიური ინსტიტუტი. მუშაობდა სოფელ დრანდის საშუალო სკოლაში გერმანულის მასწავლებლად. 1991 წლის 29 ნოემბერს კენჭს იყრიდა გულრიფშის რაიონის დრანდის №51 საარჩევნო ოლქში აფხაზეთის ასსრ-ის უზენაესი საბჭოს დეპუტატად. იყო აფხაზეთის ასსრ-ის XII მოწვევის დეპუტატი.

## ლიტერატურა
*გაზ. „აფხაზეთის ხმა“, 25 სექტემბერი, 1991

## რესურსები ინტერნეტში
*აფხაზეთის ავტონომიური რესპუბლიკის უმაღლესი საბჭო 

## სქოლიო
კატეგორია:23 ივლისი
კატეგორია:დაბადებული 1946
კატეგორია:აფხაზეთის ასსრ-ის XII მოწვევის უზენაესი საბჭოს დეპუტატები
კრისტიან ჰენდრიკ პერსონი

**კრისტიან ჰენდრიკ პერსონი** (; დ. 1 თებერვალი, 1761, კეთილი იმედის კონცხი, სამხრეთი აფრიკა — გ. 16 ნოემბერი, 1836, პარიზი, საფრანგეთი) — გერმანელი მიკოლოგი და ბოტანიკოსი, რომელსაც ხშირად მოიხსენიებენ „სისტემატიკური მიკოლოგიის მამად“.

პერსონმა შეადგინა სოკოების პირველი სამეცნიერო სისტემა და დააწესა უამრავი გვარი და სახეობა, აგრეთვე საკუთარი ნაშრომებით მნიშვნელოვნად შეავსო კარლ ლინეს სოკოების ტაქსონომია.

შვედეთის, ბავარიის, ტურინის, გეტინგენის მეცნიერებათა აკადემიებისა და ლინეს საზოგადოების წევრი. მისი სტანდარტული საავტორო ბოტანიკური შემოკლებაა **Pers.**

## ბიოგრაფია
დაიბადა სამხრეთ აფრიკაში, კეთილი იმედის კონცხზე. მამა  პომერანელი ემიგრანტი იყო, დედა — ჰოლანდიელი, რომელიც გარდაიცვალა 1763 წელს. 13 წლის იყო პერსონი, როდესაც მამამ სასწავლებლად ევროპაში გაგზავნა. წასვლიდან ერთი წლის შემდეგ გარდაეცვალა მამა.

თავდაპირველად თეოლოგიას ეუფლებოდა ჰალეს უნივერსიტეტში, თუმცა 1784 წლიდან შეუდგა მედიცინისა და ბოტანიკის შესწავლას ლეიდენის უნივერსიტეტში.

1802 წელს გეტინგენიდან პარიზში გადავიდა, სადაც ცხოვრობდა ერთ-ერთ ღარიბ რაიონში. 1825 წელს სიღარიბის ზღვარზე მყოფი პერსონი იძულებული შეიქმნა საკუთარი ჰერბარიუმი (გამშრალ მცენარეთა კოლექცია), მოკრძალებული პენსიის სანაცვლოდ გადაეცა ნიდერლანდების მთავრობისთვის. 1834 წელს, პერსონმა, ნიდერლანდების მეფეს, 800 ფლორინის სანაცვლოდ მიჰყიდა საკუთარი ბიბლიოთეკა, არქივი და მცენარეთა ახალი კოლექცია. პერსონის გარდაცვალების შემდეგ, 1836 წელს მისი ბიბლიოთეკა, ხელნაწერები და მცენარეები შევიდა ნიდერლანდების ეროვნული ჰერბარიუმის კოლექციაში.
* *Icones pictae rariorum Fungorum* (პარიზი, 1803—1808)
* *Traité sur les Champignons comestibles* (პარიზი, 1819)
* *Mycologia Europaea seu completa omnium fungorum in variis Europaeae regionibus detectorum enumeratio, methodo naturali disposita, descriptione succincta, synonymia selecta et observationibus criticis additis* (ერლანგენი, 1822—1828, სამ ტომად)
* *Sinopsis plantarum seu Enchiridium botanicum* (პარიზი, 1805—1807, ორ ტომად),
* *Species Plantarum seu Enchiridium botanicum* (სანქტ-პეტერბურგი, 1817—1821, ხუთ ტომად).

## ლიტერატურა 
* *Ramsbottom, J.* 1933—1934. C. H. Persoon and James E. Smith. Proc. Linn. Soc. London 146: 10-21.
* *Hugo, C. E.* 1965. The restoration of the grave of Christiaan Hendrick Persoon — «Prince of Mycologists.» J. Bot. Soc. South Africa 51: 37-40.
* *Hugo, C. E.* 1966. Christiaan Hendrik Persoon: His grave now restored. J. Bot. Soc. South Africa 52: 12-16.

## რესურსები ინტერნეტში 
* კრისტოან ჰენდრიკ პერსონი — ბროკჰაუზისა და ეფრონის ენციკლოპედიური ლექსიკონი
* პერსონის მოკლე ბიოგრაფია  — Hunt Institute for Botanical Documentation
* პერსონის ჰერბარიუმი — *Nationaal Herbarium Nederland*. 2002. Collection Database 

## სქოლიო
კატეგორია:გერმანელი მიკოლოგები
კატეგორია:გერმანელი ბოტანიკოსები
კატეგორია:შვედეთის სამეფო მეცნიერებათა აკადემიის წევრები
კატეგორია:ბავარიის მეცნიერებათა აკადემიის წევრები
კატეგორია:გეტინგენის მეცნიერებათა აკადემიის წევრები
კატეგორია:პერ-ლაშეზის სასაფლაოზე დაკრძალულები
პიერ ბუიოია

**პიერ ბუიოია** (; დ. 24 ნოემბერი, 1949 — გ. 17 დეკემბერი, 2020) — ბურუნდელი სამხედრო და სახელმწიფო მოღვაწე. მაიორი. ბურუნდის პრეზიდენტი 1987-1993 და 1996-2003 წლებში.

## ბიოგრაფია
პიერ ბუიოია დაიბადა 1949 წლის 24 ნოემბერს რუანდა-ურუნდის (ამჟამად ბურუნდი) ბურურის პროვინციის პატარა ქალაქ რუტოვუში. მიეკუთვნება ტუტსის ეთნიკურ ჯგუფს. დაწყებითი განათლება მიიღო რუტოვუს კათოლიკურ მისიაში. 1967-1982 წლებში სწავლობდა ბელგიის, საფრანგეთისა და გფრ-ის სამხედრო სასწავლებლებში. 1984-1987 წლებში შეიარაღებული ძალების გენერალური შტაბის ოფიცერია. 

1987 წელს ჟან ბაპტისტ ბაგაზას რეჟიმის წინააღმდეგ პიერ ბუიოიამ მოახდინა სამხედრო გადატრიალება და თავი მესამე რესპუბლიკის პრეზიდენტად გამოაცხადა. 1987-1988 წლებში იყო ასევე ქვეყნის თავდაცვის მინისტრი. პირველ რიგში მან შეწყვიტა კათოლიკური ეკლესიის დევნა და გაათავისუფლა პოლიტპატიმრები ციხეებიდან. 1988 წლის აგვისტოში ქვეყანაში დაიწყო ეთნიკური შეტაკებები. ტუტსის არმიამ შეძლო წესრიგის აღდგენა, მაგრამ დაიღუპა 5 000 ჰუტუს ტომის წარმომადგენელი და 60 ათასი ამავე ტომიდან იძულებული გახდა ქვეყნიდან გაქცეულიყო. ამ ამბების შემდეგ ბუიოიამ დაიწყო ეროვნული შერიგების პროგრამა. მან ჰუტუს წარმომადგენელი დანიშნა პრემიერ-მინისტრად და ისინი მთავრობაში შეიყვანა. 1993 წელს გამართულ პირველ დემოკრატიულ საპრეზიდენტო არჩევნებში გაიმარჯვა ჰუტუს ტომის წარმომადგენელმა მელშიორ ნდადაიემ. 

ამავე წლის ოქტომბერში მოკლეს ქვეყნის პრეზიდენტი ნადადაიე, იგი შეცვალა სიპრიენ ნტარიამირამ, რომელიც 1994 წელს ავიაკატასტროფაში დაიღუპა. დაპირისპირება ჰუტუსა და ტუტსის ტომებს შორის არ შეწყვეტილა. 1996 წელს ბუიოიამ დაამხო პრეზიდენტი სილვესტრე ნტიბანტუნგანია და ხელისუფლების სათავეში დარჩა 2003 წლამდე. მან გააუქმა პრემიერ-მინისტრის თანამდებობა, რომელიც ტრადიციულად ეკავა ჰუტუს ტომის წარმომადგენელს, თუკი პრეზიდენტი იქნებოდა ტუტსის ტომიდან. 2001 წელს ეკონომიკური სანქციების საფრთხის შიშით პიერ ბუიოიამ ჩამოაყალიბა ვიცე-პრეზიდენტის თანამდებობა და ამ თანამდებობაზე დანიშნა ჰუტუს ეთნიკური ჯგუფის წარმომადგენელი დომიტიენ ნდაიზიეი, რომელსაც ხელშეკრულების თანახმად წელიწადნახევარში გადასცა სახელმწიფოს მეთაურის თანამდებობა. თავად ბუიოიამ როგორც ყოფილმა პრეზიდენტმა, მიიღო მუდმივი სენატორის სტატუსი. 2008 წელს იგი ხელმძღვანელობდა აფრიკის კავშირის სამშვიდობო მისიას ჯერ ჩადიში, ხოლო შემდეგ მალიში.

2020 წლის დეკემბერში კორონავირუსით დაინფიცირდა მალიში. იგი მოათავსეს ბამაკოს პოსპიტალში, საიდანაც გადაიყვანეს პარიზში. დაიღუპა საავადმყოფოსკენ მიმავალ სასწრაფო დახმარების მანქანაში.

## რესურსები ინტერნეტში
* Burundi Timeline 1858-1995
* 1996 comments on Burundi and Buyoya at the United Nations
* 

## სქოლიო
კატეგორია:დაბადებული 24 ნოემბერი
კატეგორია:დაბადებული 1949
კატეგორია:გარდაცვლილი 17 დეკემბერი
კატეგორია:გარდაცვლილი 2020
კატეგორია:ბურუნდის პრეზიდენტები
კატეგორია:COVID-19-ის პანდემიით გარდაცვლილები საფრანგეთში
კატეგორია:ლიდერები რომლებმაც ძალაუფლება ხელში აიღეს პუტჩით
ესპანეთის პრიმერა დივიზიონი 2006-2007

**ესპანეთის პრიმერა დივიზიონი 2006-2007** — ესპანეთის პრიმერა დივიზიონის 76-ე გათამაშება. სეზონი დაიწყო 2006 წლის 27 აგვისტოს და დასრულდა 2007 წლის 17 ივნისს. რიგით 30-ედ ჩემპიონობა მოიპოვა მადრიდის „რეალმა“. მეორე ადგილოსანმა „ბარსელონამ“ მიიღო ამავე რაოდენობის ქულები მაგრამ ურთიერთშეხვედრებში დაფიქსირებული შედეგების გამო ჩემპიონად მადრიდის „რეალი“ გამოცხადდა.  ჩემპიონატიდან გავარდნენ „სელტა“, „რეალ სოსიედადი“ და „ხიმნასტიკი“.

## სქოლიო
კატეგორია:ესპანეთის პრიმერა დივიზიონის სეზონები
რუტოვუ

**რუტოვუ** () — ქალაქი ბურურის პროვინციაში, ბურუნდი. რუტოვუს კომუნის ადმინისტრაციული ცენტრი. მდებარეობს ქალაქ ბურურის ჩრდილო-აღმოსავლეთით 37 კილომეტრში. 

ქალაქ რუტოვუში დაიბადა ბურუნდის პირველი სამი პრეზიდენტი: მიშელ მიჩომბერო, ჟან ბაპტისტ ბაგაზა და პიერ ბუიოია.

რუტოვუში განვითარებულია ტურიზმი. ტურისტებს ღებულობს მთა კიკიზის გამო, რომელიც ითვლება თეთრი ნილოსის სათავედ. 

## სქოლიო
კატეგორია:ბურუნდის ქალაქები
შოთა ხეცურიანი

**შოთა ხეცურიანი** (დ. 10 მაისი, 1929, ოჩამჩირე, აფხაზეთის სსრ, ამიერკავკასიის სფსრ — გ. 12 აპრილი, 2021, ქუთაისი, საქართველო) — ქართველი პოლიტიკოსი. ეკონომიკურ მეცნიერებათა კანდიდატი, აფხაზეთის ავტონომიური რესპუბლიკის უმაღლესი საბჭოს წევრი.

## ბიოგრაფია
შოთა ხეცურიანი დაიბადა 1929 წლის 10 მაისს ოჩამჩირეში. სოხუმის სუბტროპიკული კულტურების ტექნიკუმის დამთავრების შემდეგ 1948 წელს ჩაერიცხა საქართველოს სასოფლო-სამეურნეო ინსტიტუტში აგრონომიულ ფაკულტეტზე. 1953-1966 წლებში მუშაობდა აგრონომად ოჩამჩირის რაიონის სხვადასხვა კოლმეურნებებში. 1966-1971 წლებში იყო ოჩამჩირის რაიონის სოფელ კოჩარის კოლმეურნეობა „საქართველოს“ მთავარი ეკონომისტი. პარალელურად დაამთავრა საქართველოს სოფლის მეურნეობის მეცნიერებათა აკადემიის მიწათმოქმედების ინსტიტუტის ეკონომიკური განყოფილების ასპირანტურა და 1966 წელს დაიცვა დისერტაცია ეკონომიკურ მეცნიერებათა კანდიდატის მოსაპოვებლად. 1971 წელს სამუშაოდ მიიწვიეს საქართველოს სუბტროპიკული მეურნეობის ინსტიტუტში. 1991 წლის 29 ნოემბერს კენჭს იყრიდა ოჩამჩირის რაიონის კოჩარის №56 საარჩევნო ოლქში აფხაზეთის ასსრ-ის უზენაესი საბჭოს დეპუტატად. იყო აფხაზეთის ასსრ-ის XII მოწვევის დეპუტატი.

შოთა ხეცურიანს გამოქვეყნებული ჰქონდა 15-ზე მეტი სამეცნიერო შრომა და მრავალი სტატია სოფლის მეურნეობის ეკონომიკის აქტუალურ საკითხებზე. შოთა ხეცურიანი იყო აფხაზეთის კულტურის დამსახურებული მუშაკი.

ჰყავს მეუღლე და ორი შვილი.

## ლიტერატურა
*გაზ. „აფხაზეთის ხმა“, 25 სექტემბერი, 1991

## სქოლიო
კატეგორია:დაბადებული 10 მაისი
კატეგორია:დაბადებული 1929
კატეგორია:აფხაზეთის ასსრ-ის XII მოწვევის უზენაესი საბჭოს დეპუტატები
კატეგორია:გარდაცვლილი 12 აპრილი
კატეგორია:გარდაცვლილი 2021
მთაწმინდის ქედი

**მთაწმინდის ქედი** — ქედი საქართველოში, ქალაქ თბილისის ფარგლებში.

წარმოადგენს თრიალეთის ქედის სამხრეთ-აღმოსავლეთ განშტოებას. იწყება უშუალოდ თბილისიდან, კერძოდ სოლოლაკიდან. დასავლეთით ებმის კოჯრის ქედს. აგებულია ზედაეოცენური თაბაშირიანი თიხებით, ქვიშაქვებით და აგრეთვე შუაეოცენური ანდეზიტური ტუფ-ბრექჩიებით. თხემი მობრტყელებულია და პლატოსებრ ზედაპირს ქმნის.

მთაწმინდის ანტიკლინური ნაოჭები მდინარე მტკვრის მარცხენა მხარეზე ვრცელდება, სადაც ისინი დაძირულია და ახალგაზრდა დანალექებით არის დაფარული. ქედის უკიდურეს დასავლეთ ნაწილში აღმართულია მწვერვალი უძო (1416 მ). მთაწმინდის ქედის ჩრდილოეთ კალთა დანაწევრებულია ხრამებით და ეშვება მდინარე ვერეს ხეობისაკენ, სამხრეთით თანდათანობით გადადის წავკის-ოქროყანის ვაკეში. შემოსილია მეორეული ტყე-ბუჩქნარითა და ხელოვნური ტყით.

ქედის აღმოსავლეთ დაბოლოებაზეა მთაწმინდა (719,8 მ). ქედის ჩრდილოეთ კალთაზეა კუს ტბა.

## სქოლიო
კატეგორია:თბილისის ქედები
ვაჟა ზარანდია

**ივანე (ვაჟა) ილარიონის ძე ზარანდია** (დ. 1 ნოემბერი, 1932, სოფელი ოქუმი, გალის რაიონი, აფხაზეთის ასსრ, საქართველოს სსრ) — აფხაზეთის რესპუბლიკის პოლიტიკური მოღვაწე, აფხაზეთის რესპუბლიკის მისტრთა საბჭოს თავმჯდომარე (1992-1993).

## ბიოგრაფია
ივანე ზარანდია დაიბადა 1932 წლის 1 ნოემბერს გალის რაიონის სოფელ ოქუმში. დაამთავრა სოხუმის პედაგოგიური და საქართველოს სუბტროპიკული მეურნეობის ინსტიტუტები. ოქუმის სკოლაში ასწავლიდა ქართულ ენას და ლიტერატურას. სხვადასხვა დროს მუშაობდა საქართველოს სუბტროპიკული მეურნეობის ინსტიტუტის კომკავშირის კომიტეტის მდივნად, ამავე ინსტიტუტის პროფკომის თავმჯდომარედ, პარტიის აფხაზეთის საოლქო კომიტეტში ჯერ ინსტრუქტორად, შემდეგ კი სოფლის მეურნეობის განყოფილების გამგედ. 1973 წელს აირჩიეს სოხუმის რაისაბჭოს აღმასკომის თავმჯდომარედ. 1974 წლიდან იყო აფხაზეთის ასსრ-ის სოფლის მეურნეობის პროდუქტების შესყიდვისა და ხარისხის სახელმწიფო ინსპექციის უფროსი. 1991 წლის 29 ნოემბერს კენჭს იყრიდა სოხუმის №2 საარჩევნო ოლქში აფხაზეთის ასსრ-ის უზენაესი საბჭოს დეპუტატად.

1992 წლის 5 მაისს დაინიშნა აფხაზეთის რესპუბლიკის მინისტრთა საბჭოს თავმჯდომარედ. 1993 წლის დეკემბრიდან 1994 წლის აპრილამდე მუშაობდა გალის რაიონის ადმინისტრაციის უფროსად. 1996 წელს კენჭს იყრიდა აფხაზეთის პარლამენტში დეპუტატად.

არის აფხაზეთის სოფლის მეურნეობის დამსახურებული მუშაკი.

ჰყავს მეუღლე და სამი შვილი.

## ლიტერატურა
*გაზ. „აფხაზეთის ხმა“, 25 სექტემბერი, 1991
*Лакоба С. «Абхазия после двух империй XIX-XXI вв.» // 21st Century COE Program Slavic Eurasian Studies. — Sapporo, 2004. — № 5.

კატეგორია:დაბადებული 1 ნოემბერი
კატეგორია:დაბადებული 1932
კატეგორია:აფხაზეთის რესპუბლიკის მინისტრთა საბჭოს თავმჯდომარეები
კატეგორია:ცოცხალი ადამიანები
გეორგი (ბრაუნშვაიგ-ლიუნებურგის ჰერცოგი)

**გეორგი** (; დ. 17 თებერვალი, 1582, ცელიე, გერმანია — გ. 12 აპრილი, 1641, ჰილდესჰაიმი, გერმანია) — ჰანოვერის დინასტიის ფუძემდებელი. ბრაუნშვაიგ-ლიუნებურგის ჰერცოგი და კალენბერგის მთავარი 1635 წლიდან გარდაცვალებამდე. დანიის მეფე კრისტიან III-ის შვილიშვილი დედის, დოროთეა დანიელის მხრიდან. დიდი ბრიტანეთის მეფე ჯორჯ I-ის, დანიის მეფე კრისტიან V-ის, შვედეთის დედოფალ ულრიკა ელეონორასა და საღვთო რომის იმპერატრიცა ვილჰელმინა ამალიას პაპა.

## ქორწინება და შვილები 
1617 წელს გეორგმა ცოლად შეირთო პრინცესა ანა ელეონორა ჰესენ-დარმშტადტელი, ჰესენ-დარმშტადტის ლანდგრაფ ლუდვიგ V-ისა და მაგდალენა ბრანდენბურგელის ქალიშვილი, რომელთანაც შეეძინა ხუთი შვილი:

# კრისტიან ლუდვიგი (1622-1665), ბრაუნშვაიგ-ლიუნებურგის ჰერცოგი, ცოლად შეირთო სოფია დოროთეა შლეზვიგ-ჰოლშტაინ-ზონდენბურგ-გლუქსბურგელი, მაგრამ შვილები არ ჰყოლია;
# გეორგ ვილჰელმი (1624-1705), ბრაუნშვაიგ-ლიუნებურგისა და საქსენ-ალტენბურგის ჰერცოგი, ცოლად შეირთო ელეონორ დ’ეზმიერ დ’ოლბრუზი, რომელთანაც შეეძინა ერთი გოგონა, სოფია დოროთეა;
# იოჰან ფრიდრიხი (1625-1679), ბრაუნშვაიგ-ლიუნებურგის ჰერცოგი, ცოლად შეირთო ბენედიქტა ჰენრიეტა კურპფალცელი, რომელთანაც შეეძინა ორი გოგონა: შარლოტა ფელისიტა და ვილჰელმინა ამალია;
# სოფია ამალია (1628-1685), ცოლად გაჰყვა დანიისა და ნორვეგიის მეფე ფრედერიკ III-ს, რომელთანაც შეეძინა შვილები: დანიის მეფე კრისტიან V, საქსონიის კურფიურსტი ანა სოფია, ჰოლშტაინ-გოტორპის ჰერცოგინია ფრედერიკა ამალია, პფალცის კურფიურსტი ვილჰელმინა ერნესტინა, დიდი ბრიტანეთის პრინცი ჯორჯი და შვედეთის დედოფალი ულრიკა ელეონორა;
# ერნესტ ავგუსტი (1629-1698), ჰანოვერის პირველი კურფიურსტი, ცოლად შეირთო სოფია პფალცელი, რომელთანაც შეეძინა შვილები, მათ შორის დიდი ბრიტანეთისა და ირლანდიის მეფე ჯორჯ I და პრუსიის დედოფალი სოფია შარლოტა;

## ლიტერატურა 
* Janicke, Karl (1878), "Georg (Herzog von Braunschweig-Lüneburg)", Allgemeine Deutsche Biographie (ADB) (in German), 8, Leipzig: Duncker & Humblot, pp. 629–634

კატეგორია:დაბადებული 17 თებერვალი
კატეგორია:დაბადებული 1582
კატეგორია:გარდაცვლილი 12 აპრილი
კატეგორია:გარდაცვლილი 1641
კატეგორია:ჰანოვერის დინასტია
კატეგორია:ბრაუნშვაიგ-ლიუნებურგის ჰერცოგები
კატეგორია:XVII საუკუნის ევროპის მონარქები
შავწარბა

**შავწარბა** () — თევზი კობრისებრთა ოჯახისა. მტკვრისა და არაქსის ენდემური სახეობაა. გარეგნულად წააგავს თეთრულასა და აღმოსავლურ მარდულას. სხეულის მაქსიმალური სიგრძე 25 სმ. აქვს მაღალი სხეული. განმასხვავებელი მორფოლოგიური ნიშანია ბოლო დაუტოტველი ზურგის ფარფლის სხივი, რომელიც ძლიერაა გამსხვილებული და შედარებით მაგარია. სულ ზურგის ფარფლში 11 სხივია, ანალურში 15–20. ქერცლი თხელია, გვერდით ხაზში 63–82 ქერცლია. გვერდითი ხაზი სუსტადაა შეზნექილი. გავრცელების არეალი მოიცავს მდინარე მტკვრისა და არაქსის აუზის წყალსატევებს. შესაძლოა ბინადრობდეს მდინარე სეფიდრუდშიც. სქესობრივად მწიფდება 2–3 წლისა. სარეწაო მნიშვნელობა არ გააჩნია. გვხვდება საქართველოშიც, მათ შორის ჯანდარის ტბაში.

## სქოლიო
კატეგორია:კობრისებრნი
ჯუდიტ ჰოგი

**ჯუდიტ ჰოგი** (; დ. 1968 წელი, 29 ივნისი, ნიუბერიპორტი, მასაჩუსეტსი , აშშ) - ამერიკელი მსახიობი.  იგი ყველაზე ცნობილია ეიპრილ ო'ნის როლით ფილმში Teenage Mutant Ninja Turtles (1990) და გვენ კრომველ პაიპერის როლით Disney Channel-ს სატელევიზიო სერიალში Halloweentown, 1998 - 2006 წლებში. ჰოგი ასევე ცნობილია სინდი დატტონ ფრაისის როლით, HBO დრამატულ სერიალში დიდი სიყვარული (2006–2011), ტენდი ჰემპტონი ABC– ს მუსიკალური დრამატულ სერიალში ნეშვილი (2012–2018) და სტეფანი ქუინი Syfy ფანტასტიკურ დრამატულ სერიალში ჯადოქრები (2016–2020). 

## ადრეული ცხოვრება 
ჯუდიტ ჰოგი დაიბადა მასაჩუსეტსის შტატში, ნიუბერიპორტში.  თინეიჯერობის დროს ჰოგი დადიოდა უოლნტ ჰილის სკოლაში, მასაჩუსეტში, ნატიკში, სადაც კონცენტრირებული იყო მსახიობობაზე.

## კარიერა 
ჰოაგი მოღვაწეობს 1986 წლიდან. ამ წელს მან მიიღო ერთ-ერთი პირველი როლი სერიალის რეგულარულად ABC დღის საპნის ოპერაში Loving ბეიტზ ალდენის როლში.  1988 წელს Loving- ის დატოვების შემდეგ, ჰოაგმა დაიწყო თავისი კარიერა ტელევიზიაში და შემდეგ წელს მოიგო ქალის მთავარი როლი CBS- ს კომედიურ სერიალში Wolf.  სერიალი ერთი სეზონის შემდეგ გაუქმდა.  1990 წელს მან ითამაშა ფილმებში ”ხარისხის საქმე” და ”კადილაკი კაცი”. ჰოგი ყველაზე ცნობილია ეიპრილ ო'ნილის როლით, Teenage Mutant Ninja Turtles პირველ ფილმში.  ფილმმა დიდი წარმატება მოიპოვა სალაროებში, საბოლოოდ $ 135 მილიონი დოლარი გამოიმუშავა ჩრდილოეთ ამერიკაში და 66 მილიონი დოლარზე მეტი ჩრდილოეთ ამერიკის საზღვარგარეთ, საერთო ჯამში $ 200 მილიონი დოლარით, რაც 1990 წლის მეცხრე ყველაზე შემოსავლიანი ფილმია  მსოფლიოში. Teenage Mutant Ninja Turtles- ის პოპულარობის შემდეგ, ჰოაგმა მონაწილეობა მიიღო რამდენიმე პილოტში, ის გამოჩნდა რამდენიმე სატელევიზიო ფილმში, მათ შორისაა დენიელ ფოლადის Fine Things და ბონი ბედელიას გვერდით. ჰოაგმა მიიღო შემდგომი აღიარება, როგორც გვენ კრომველ პიპერი, Disney Channel-ის Halloweentown– ის ფრენჩაიზებში : Halloweentown (1998), Halloweentown II: Kalabar's Revenge (2001), Halloweentown High (2004) და Return to Halloweentown (2006).  იგი ასევე გამოჩნდა შემდეგ ფილმებში Armageddon (1998), Flying By (2009), I Am Number Four (2011) და Hitchcock (2012).  ჰოაგმა 60-ზე მეტი ეპიზოდური როლი მიიღო სატელევიზიო შოუებში, მათ შორის Quantum Leap, Melrose Place, Roseanne, The Nanny, Murder, She Wreote, The X-Files, „ექვსი ფუტი მიწის ქვეშ“, Ghost Whisperer, NYPD Blue, Grey's Anatomy, Private Practice, CSI NY, „კრიმინალური აზროვნება“, Sons of Anarchy, Castle, The Middle, Grimm და სხვა ცნობილი სატელევიზიო სერიალები.

2006 წლიდან 2011 წლამდე ჰოგი ასევე გამოჩნდა სინდი პრაის როლში HBO დრამატულ სერიალში Big Love. 

## პირადი ცხოვრება 
1988 წელს იგი დაქორწინდა მსახიობ ვინს გრანტზე.   მათ ჰყავთ ორი შვილი, ვაჟი და ქალიშვილი.  წყვილი 2016 წელს დაშორდა.

## რესურსები ინტერნეტში 
## სქოლიო 
კატეგორია:ამერიკელი მსახიობები
კატეგორია:დაბადებული 29 ივნისი
კატეგორია:დაბადებული 1968
კატეგორია:XX საუკუნის ამერიკელი ქალი მსახიობები
კატეგორია:XXI საუკუნის ამერიკელი ქალი მსახიობები
კატეგორია:მასაჩუსეტსელი ქალი მსახიობები
კატეგორია:ამერიკელი ქალი კინომსახიობები
კატეგორია:ამერიკელი ტელემსახიობი ქალები
კატეგორია:ცოცხალი ადამიანები
კუდუხაანთ ციხე

**კუდუხაანთ ციხე** — არქიტექტურული ძეგლი (კოშკი) კასპის მუნიციპალიტეტში, სოფელ ქვემო ჭალიდან 300 მეტრით ჩრდილო-დასავლეთით, კუდუხანთკარის მიდამოებში. კოშკი (8,25×7 მ) აგებულია სხვადასხვა ზომის რიყის ქვით. შესასვლელი აქვს პირველი სართულის ჩრდილოეთი კედლის დასავლეთ ნაწილში. ეს სართული ნაწილობრივ ამოვსებულია ნანგრევებით. მეორე სართული ჩრდილოეთი კედლის აღმოსავლეთ ნაწილშია გეგმით სწორკუთხა ბუხარი. მის მარცხნივ ვიწრო სათოფურია დატანილი. სამი სათოფურია აღმოსავლეთ კედელშიც. მესამე სართულის დასავლეთ კედელში ორი სათოფურია. სართულშუა გადახურვები გამართულია ხის კოჭებზე.

## ლიტერატურა 
კატეგორია:კასპის მუნიციპალიტეტის კოშკები
ალთინთაღი

**ალთინთაღი** () — მთები ჩინეთის დასავლეთ ნაწილში, კუნლუნსა და ნანშანს შორის. გამოჰყოფს ტარიმის ღრმულსა და ცაიდამის ქვაბულს. სიგრძე დაახლოებით 800 კმ. სიმაღლე 6161 მეტრამდე. ტამირის ღრმულსკენ მიქცეული კალთა ციცაბოა (აჭარბებს 2000–3000 მეტრს), ცაიდამის ქვაბულისკენ — უფრო დამრეცი (500–1000 მეტრი). რელიეფის მიხედვით განირჩევა: ძლიერ დანაწევრებული სამხრეთ-დასავლეთი ნაწილი კლდოვანი ქედებით, მარადიული თოვლითა და მყინვარებით დაფარული; ჩრილო-აღმოსავლეთი ნაწილი — რიგი მოკლე მასივებისა (5000 მეტრზე მეტი) თოვლის მცირე ლაქებით; ცენტრალური ნაწილი — მკვეთრად შევიწროებული და დადაბლებული (ჭარბობს 3000–3500 მეტრამდე სიმაღლის ქედები), რელიეფის რბილი მოხაზულობისა და სუსტად დანაწევრებული ფორმებით. აგებულია ძველი გნაისებით, კრისტალური ფიქლებით, ფილიტებით. არის ქრომიტების, ტყვიის, თუთიის, ნიკელის, პლატინის მადნების საბადოები. ჰავა გვალვიანი და მკაცრად კონტინენტურია. მცირე ზომის მდინარეები მიედინებიან სამხრეთ-დასავლეთ ნაწილში (ჩერჩენი და მისი შენაკადები), ცენტრალურ ნაწილში მდინარეები არაა. მთისწინეთებში ჭარბობს ქვა-ღორღიანი უდაბნოს ლანდშაფტები. მთისწინეთის დანაწევრებულ ხეობებში გვხვდება ცხენისმუხლა, საქსაული, იალღუნი, მლაშობურა; ფართო სივრცეები შიშველია. მთების ზემო სარტყელში მთა-სტეპის მცენარეულობა და ალპური მდელოებია. ტყეები არ არის. ცხოველთა სამყარო ღარიბია (იაკი, კუკუ-იამანი, სამხრეთ-დასავლეთ ნაწილში — ანტილოპა ორონგო). ალთინთაღი აღმოაჩინა ნიკოლოზ პრჟევალსკიმ.

## ლიტერატურა 
* 
* 

## სქოლიო 
კატეგორია:ჩინეთის ქედები
ნაოკო იამაძაკი

**ნაოკო იამაძაკი** (დ. 27 დეკემბერი, 1970) — იაპონელი ავიაინჟინერი და იაპონიის საჰაერო სივრცის კვლევის სააგენტოს ასტრონავტი. ის ტიაკი მუკაის შემდეგ მეორე ქალი ასტრონავტია იაპონიაში.

## ბიოგრაფია
ბავშვობაში ცხოვრობდა საპოროში. დაამთავრა საშუალო სკოლა და უნივერსიტეტი. 1993 წელს ტოკიოს უნივერსიტეტში მიიღო ბაკალავრის, ხოლო 1996-ში მაგისტრის ხარისხი აეროკოსმოსური ტექნიკის მიმართულებით.

1999 წლის თებერვალში ნაოკო არჩეულ იქნა ასტრონავტობის კანდიდატად. საბაზო მომზადებას შეუდგა ამავე წლის აპრილში. 2001 წლის თებერვალში ასტრონავტის სერტიფიცირება მიიღო. 2004 წლის მაისში დაასრულა მომზადება კოსმოსური სადგურის „Союз-ТМА“ ბორტინჟინრის სტატუსით. 

2004 წლის ივნისში ჩავიდა ლინდონ ჯონსის სახელობის კოსმოსურ ცენტრში, ჰიუსტონში და გადიოდა ასტრონავტთა მოსამზადებელ პროგრამას.

2010 წლის 5-დან 20 აპრილამდე მიიღო მონაწილეობა მისია STS-131-ში, ფრენის სპეციალისტის სახელით. ფრენის სრული ხანგრძივობა 15 დღე 2 საათი 47 წუთი და 10 წამი იყო.

2011 წელს ნაოკომ იაპონიის საჰაერო სივრცის კვლევის სააგენტო დატოვა.

## რესურსები ინტერნეტში 
* ნაოკო იამაძაკი კოსმონავტიკის ენციკლოპედიაში
* https://iss.jaxa.jp/en/astro/biographies/yamazaki/index.html

## სქოლიო 
კატეგორია:დაბადებული 27 დეკემბერი
კატეგორია:დაბადებული 1970
კატეგორია:იაპონელი კოსმონავტები
კატეგორია:ქალი კოსმონავტები
კატეგორია:ტოკიოს უნივერსიტეტის კურსდამთავრებულები
კატეგორია:ცოცხალი ადამიანები
ლევან ქარუმიძე

**ლევან ქარუმიძე** (დ. 29 ივნისი, 1987) — ქართველი პოლიტიკოსი.

## ბიოგრაფია
2009 წელს დაამთავრა ილიას სახელმწიფო უნივერსიტეტი ფილოსოფიის სპეციალობით. 2009-2011 წლებში იყო საქართველოს კარიტასის პროგრამის ოფიცერი. 2011-2012 წლებში იყო საქართველოს წითელი ჯვრის საზოგადოების პროგრამის კოორდინატორი, 2012-2013 წლებში კი ტელეკომპანია „მეცხრე არხის“ დირექტორის თანაშემწე. 2014-2020 წლებში იყო საქართველოს მთავრობის ადმინისტრაციის კომუნიკაციის დეპარტამენტის უცხოურ მედიასთან ურთიერთობის კოორდინატორი. 2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“.

## რესურსები ინტერნეტში
* 

## სქოლიო
კატეგორია:დაბადებული 1987
კატეგორია:დაბადებული 29 ივნისი
კატეგორია:საქართველოს X მოწვევის პარლამენტის წევრები
კატეგორია:„ქართული ოცნების“ წევრები
ვერცხლისწყლის(I) ნიტრატი

**ვერცხლისწყლის(I) ნიტრატი** − არაორგანული ნივთიერება, ქიმიური ფორმულით Hg2(NO3)2. არის ტოქსიკური და გამოიყენება ვერცხლისწყლის სხვა ერთვალენტიანი ნაერთების მისაღებად. ძირითადად გვხვდება დიჰიდრატის სახით, რომელიც ყვითელი ფერისაა. წყალში მცირედ იხსნება. ხსნადობა უმჯობესდება მცირე რაოდენობით აზოტმჟავის დამატებით. მიიღება ვერცხლისწყლის განზავებულ აზოტმჟავაში გახსნით. კონცენტრირებულ მჟავაში მიიღება ორვალენტიანი ნიტრატი.

## რეაქციები
წყალში გახსნისას მიდის ნელი რეაქცია და წარმოიქმნება ტუტე ნიტრატი. ხსნარს თეთრი ფერი აქვს. რეაქცია მიმდინარეობს შემდეგნაირად:

:Hg2(NO3)2 + H2O ⇌ Hg2(NO3)(OH) + HNO3

ხსნარის ადუღებით მიიღება ელემენტი ვერცხლისწყალი და ორვალენტიანი ნიტრატი. რეაქცია შექცევადია, რადგან ორვალენტიანი ნიტრატისა და ელემენტის  ერთად გაცხელებით მიიღება ერთვალენტიანი ნიტრატი.
:Hg2(NO3)2 ⇌ Hg + Hg(NO3)2

## სქოლიო
კატეგორია:ვერცხლისწყლის ნაერთები
კატეგორია:ნიტრატები
კალიუმის ტრიიოდოპლუმბატი

**კალიუმის ტრიიოდოპლუმბატი** − არაორგანული ნივთიერება, ქიმიური ფორმულით K[PbI3]. არის ყვითელი ფერის მყარი ნივთიერება, იხსნება წყალში და წარმოქმნის ჰიდრატს.

## მიღება
მისი მიღება შესაძლებელია ტყვიის ნიტრატისა და კალიუმის იოდიდის კონცენტრირებული ხსნარების შერევით. რეაქცია მიმდინარეობს შემდეგნაირად:
::\mathsf{Pb(NO_3)_2 + 3KI \ \xrightarrow{}\ K[PbI_3] + 2KNO3 }

მიიღება ტყვიის იოდიდისა კონცენტრირებული კალიუმის იოდიდის ხსნარის შერევით.
::\mathsf{PbI_2 + KI \ \xrightarrow{}\ K[PbI_3] }

## ფიზიკური თვისებები
მყარი სახით არსებობს მისი დიჰიდრატი, ქიმიური ფორმულით K[PbI3] • 2H2O, რომელიც წყალს კარგავს 30 ° C-ზე.

## ქიმიური თვისებები
გაცხელებით იშლება შემდეგნაირად:
::\mathsf{K[PbI_3] \ \xrightarrow{>349^oC}\ KI + Pb + I_2 }

განზავებულ ხსნარში იშლება:
::\mathsf{K[PbI_3] \ \xrightarrow{}\ KI + PbI_2\downarrow }

კონცენტრირებული კალიუმის იოდიდთან რეაქციით წარმოიქმნება კალიუმის ტეტრაიოდოპლუმბატი.
::\mathsf{K[PbI_3] + KI \ \rightleftarrows \ K_2[PbI_4] }

იშლება მჟავასთან ურთიერთქმედებით:
::\mathsf{8K[PbI_3] + 15H_2SO_4 \ \xrightarrow{}\ 4K_2SO_4 + 8PbSO_4\downarrow + 12I_2\downarrow + 3H_2S + 12H_2O }

ტუტესთან რეაქციისას წარმოქმნის ტეტრაჰიდროქსოპლუმბატს:
::\mathsf{K[PbI_3] + 4KOH \ \xrightarrow{} \ K_2[Pb(OH)_4] + 3KI }

## ლიტერატურა
*Chemical encyclopedia / Editorial board: I.L. Knunyants and others .. - M .: Soviet encyclopedia, 1995. - T. 4. - 639 p. - ISBN 5-82270-092-4 .
*Chemist's Handbook / Editorial Board: B.P. Nikolsky. and others .. - 3rd ed., rev. - L .: Chemistry, 1971. - T. 2. - 1168 p.
*Lidin R.A. and other Chemical properties of inorganic substances: Textbook. manual for universities. - 3rd ed., Rev. - M .: Chemistry, 2000 .-- 480 p. - ISBN 5-7245-1163-0 .
*Ripan R., Chetyanu I. Inorganic chemistry. Chemistry of metals. - M .: Mir, 1971. - T. 1. - 561 p.

კატეგორია:კალიუმის ნაერთები
კატეგორია:პლუმბატები
კატეგორია:ტყვიის ნაერთები
გირჩი (პოლიტიკური პარტია)

**გირჩი (პოლიტიკური პარტია)** შეიძლება აღნიშნავდეს:

* გირჩი - მეტი თავისუფლება —  მემარჯვენე-ლიბერტარიანული პარტია საქართველოში, რომლის თავმჯდომარეა ზურაბ გირჩი ჯაფარიძე.
* ახალი პოლიტიკური ცენტრი - გირჩი   — მემარჯვენე-ლიბერტარიანული პარტია საქართველოში, რომლის თავმჯდომარეა იაგო ხვიჩია.
ფილიცია რაშადი

**ფილიცია რაშადი** (; დ. 19 ივნისი, 1948, ჰიუსტონი, ტეხასი, აშშ) — ამერიკელი მსახიობი, მომღერალი და სცენის რეჟისორი.   

## ადრეული ცხოვრება 
ფილიცია აიერს-ალენი დაიბადა ჰიუსტონში, ტეხასის შტატში.  მისი დედა, ვივიან აიერსი, არის პულიცერის პრემიის კანდიდატი, მხატვარი, პოეტი, დრამატურგი, მეცნიერი და გამომცემელი.  მისი მამა, ენდრიუ არტურ ალენი, ორთოდონტი იყო.  რაშადის და-ძმა ჯაზ-მუსიკოსი ტექსია (ენდრიუ არტურ ალენ უმცროსი); და ალენი, მსახიობი, ქორეოგრაფი და რეჟისორი;  ხოლო კიდრვ ერთი ძმა ჰიუ ალენი (უძრავი ქონების ბანკირი ჩრდილოეთ კაროლინაში).  სანამ რაშადი იზრდებოდა, მისი ოჯახი მექსიკაში გადავიდა საცხოვრებლად და ამის შედეგად ის თავისუფლად საუბრობს ესპანურად. რაშადი სწავლობდა ჰოვარდის უნივერსიტეტში. მან დაამთავრა მაგისტრატურა.  იქ ყოფნისას, იგი ჩაირიცხა Alpha Kappa Alpha sorority- ის Alpha Head- ში.

## კარიერა 
იგი ცნობილია თავისი როლით, როგორც კლერ ჰაქსტბელი NBC- ის სიტკომში კოსბის შოუ (1984–92), რომლისთვისაც მან მიიღო ემის პრემია ნომინაციებში 1985 და 1986 წლებში. 2010 წელს NAACP Image Awards– ზე მას "შავი საზოგადოების დედა" შეარქვეს. 2004 წელს რაშადი გახდა პირველი შავკანიანი მსახიობი, რომელმაც მოიგო ტონის პრემია საუკეთესო მსახიობი ქალისთვის, რომელიც მან მოიგო თავისი როლისთვის  ქიშმიში მზეში.  მისი სხვა როლებია: Into the Woods (1988), Jelly's Last Jam (1993), Gem of Ocean (2004) და Cat on Tin Tin Roof (2008).  მან მოიგო ასევე NAACP Image ჯილდო, როდესაც მან გადაიღო მისი ფილმი A Raisin in the Sun 2008 წლის სატელევიზიო ადაპტაციაში.  იგი ასევე გამოჩნდა ფილმებში Once Upon a Time...When We Were Colored, For Colored Girls (2010), Good Deeds (2012), Creed (2015) და Creed II (2018) და Black Box (2020).

## პირადი ცხოვრება 
რაშადის პირველი ქორწინება, 1972 წელს იყო სტომატოლოგ უილიამ ლანცელოტ ბოულზთან. მათ ჰყავდათ ერთი ვაჟი, უილიამ ლანცელოტ ბოულზ III, რომელიც დაიბადა შემდეგ წელს.  ქორწინება დასრულდა 1975 წელს. რაშადი შემდეგ დაქორწინდა ვიქტორ უილისზე (Village People- ის ორიგინალური მომღერალი, რომელიც მან გაიცნო The Wiz- ის სერიალში) 1978 წელს. ისინი დაშორდნენ 1982 წელს. იგი დაქორწინდა NFL– ის ყოფილ მიმღებზე და სპორტსმენზე აჰმად რაშიდზე 1985 წლის 14 დეკემბერს. ორივესთვის ეს მესამე ქორწინება იყო და მან მისი გვარი მიიღო.  ისინი დაქორწინდნენ მას შემდეგ, რაც მან 1985 წელს, 28 ნოემბერს, ნიუ – იორკის თვითმფრინავებსა და დეტროიტის ლომებს შორის, მადლიერების დღისადმი მიძღვნილ ფეხბურთის მატჩში წინასაარჩევნო შოუში ცოლობა სთხოვა მას.  მათი ქალიშვილი, კონდოლა ფილია რაშადი,  დაიბადა 1986 წლის 11 დეკემბერს ნიუ-იორკში.  წყვილი განქორწინდა 2001 წლის დასაწყისში.  რაშადი არის ვეგეტარიანელი.

## რესურსები ინტერნეტში 
## სქოლიო 
კატეგორია:ამერიკელი მსახიობები
კატეგორია:დაბადებული 19 ივნისი
კატეგორია:დაბადებული 1948
კატეგორია:XX საუკუნის ამერიკელი ქალი მსახიობები
კატეგორია:XXI საუკუნის ამერიკელი ქალი მსახიობები
კატეგორია:აფრო-ამერიკელი ქალი მსახიობები
კატეგორია:აფრო-ამერიკელი ქალი მომღერლები
კატეგორია:აფრო-ამერიკელი ტელეპროდიუსერები
კატეგორია:ამერიკელი ქალი კინომსახიობები
კატეგორია:ამერიკელი ქალი თეატრის მსახიობები
კატეგორია:ამერიკელი ტელემსახიობი ქალები
კატეგორია:ამერიკელი ქალი გამხმოვანებლები
კატეგორია:ტონის ჯილდოს მფლობელები
კატეგორია:ცოცხალი ადამიანები
შტამი

[250პქ|მინი|მარჯვნივ|[H1N1-ის შტამი, პანდემიის კვლევის პრიორიტეტული სამიზნე.]]
**შტამი** (, სიტყვასიტყვით —  „ფუძე“; „ოჯახი“, „ტომი“) — განსაზღვრული წყაროდან გამოყოფილი ან მუტაციის გზით მიღებული მიკროორგანიზმის სუფთა კულტურა. ერთი და იგივე მიკროორგანიზმის შტამების განსხვავება შესაძლებელია რიგი თვისებების მიხედვით (ანტიბიოტიკების მიმართ მგრძნობელობა, ვირულენტობა, ბიოლოგიურად აქტიური ნაერთების სინთეზირების შესაძლებლობა და სხვ.). მრეწველობაში ცილების (მ.შ. ფერმენტების), ანტიბიოტიკების, ვიტამინების, ორგანული მჟავებისა და სხვა ნივთიერებათა მიკრობიოლოგიური სინთეზისათვის გამოყენებული მიკროორგანიზმების შტამები მნიშვნელოვნად პროდუქტიულია ველურზე, რამდენადაც მათი შექმნის დროს ხორციელდება საჭირო თვისებების მქონე უჯრედთა გრძელი და მკაცრი გადარჩევა.

## სქოლიო 
კატეგორია:ვირუსოლოგია
კატეგორია:ტაქსონები რანგის მიხედვით
ახალციხის ნამოსახლარი და ციხე

**ახალციხის ნამოსახლარი და ციხე** — არქეოლოგიური ძეგლი კასპის მუნიციპალიტეტის სოფელ ახლაციხის შუაში, ამოზიდულ გორაზე, სამხრეთიდან ესაზღვრება ახალციხის ხევი. 

ნამოსახლარზე დადასტურდა ადრინდელი ბრინჯაოს, გვიანდელი ბრინჯაოს და ადრინდელი რკინის ხანის კულტურული ფენები. 

ნამოსახლარზე დგას ციხე (38,4X23,3 მეტრზე), რომელიც თარიღდება XVIII საუკუნის შუა წლებით. ნაგებია ნატეხი ქვით. ციხის სამხრეთ-აღმოსავლეთით მხარე ოდნავ მორკალულია. შესასვლელი დასავლეთ კედელშია. გალავანში ჩართულია ხუთი ცილინდრული კოშკი: ჩრდილო-აღმოსავლეთით, ჩრდილო-დასავლეთით და სამხრეთ-დასავლეთ კუთხეებში, დასავლეთ კედლის შუა ნაწილში და სამხრეთ კედლის აღმოსავლეთ მონაკვეთში. 

ყველაზე დიდია დასავლეთ კოშკი, ყველაზე პატარა — სამხრეთ-დასავლეთისაა. არქიტექტურულ-კონსტრუქციაში გადაწყვეტის კოშკები მსგავსია. სართულები ძირითადად საბრძოლო დანიშნულებისაა, მაგრამ, ჩანს, საცხოვრებლადაც იყენებდნენ. შესასვლელი ყველა კოშკს ეზოდან აქვს. სართულიანობის დადგენა ძნელია, რადგან ზედა ნაწილები ჩამონგრეულია. ბუხარი ყველა სართულზე კარის მოპირდაპირე კედელშია დატანებული. გალავნისა და კოშკების კედლები ჩართულია ცალმაგი და ორმაგი სათოფურები. საბრძოლო ბილიკი ციხის მხოლოდ სამხრეთ და ჩრდილოეთ კედლებს გასდევს. 

ციხის ტერიტორიაზე სასაფლაოზე, ზოგიერთ საფლავის ქვაზე შემორჩენილია გუთნეულის, ურმის, მწყემსის და სხვა გამოსახულებები.

## ლიტერატურა
კატეგორია:კასპის მუნიციპალიტეტის არქეოლოგიური ძეგლები
გამდლისწყაროს სამაროვანი

**გამდლისწყაროს სამაროვანი** — არქეოლოგიური ძეგლი კასპის მუნიციპალიტეტის სოფელ გამდლისწყაროს დასავლეთით 0,5 კილომეტრზრ, ტორტლას ხევის მარცხენა ფერდზე, ადგილ ხოდაბუნებში. მიეკუთვნება ძვ. წ. I ათასწლულის დასაწყისში საუკუნეზე აღმოჩნდა ბრინჯაოს ნივთები. განსაკუთრებით აღსანიშნავია ნივთი, რომელზეც გამოსახულია ფარეხი, მწყემსები და ძაღლები.

## ლიტერატურა
კატეგორია:კასპის მუნიციპალიტეტის არქეოლოგიური ძეგლები
გარიყულის სამაროვანი

**გარიყულის სამაროვანი** — არქეოლოგიური ძეგლი კასპის მუნიციპალიტეტის სოფელ გარიყულაში, გარიყულას ხევის მარჯვენა ნაპირზე. თარიღდება გვიანდელი ფეოდალური ხანით. აღმოჩნდა რამდენიმე ქვაყუთი, დიდრონი, უხეშად ნათალი ფილაქვებით შედგენილი ინდივიდუალური სამარხები. მიცვალებულები დაკრძალულია უინვენტაროდ, გაშოტილი, თავით დასავლეთისკენ.

## ლიტერატურა
კატეგორია:კასპის მუნიციპალიტეტის არქეოლოგიური ძეგლები
ვიტვატერსრანდი

**ვიტვატერსრანდი** ( ადგილობრივად **რანდი** ან, იშვიათად, **რიფი**) — ჩრდილოეთისაკენ წაგრძელებული 56 კილომეტრი სიგრძის ესკარპი სამხრეთ აფრიკის რესპუბლიკაში. აგებულია მყარი, ეროზიაგამძლე კვარციტული მეტამორფული ქანებით, რომელზედაც ჩრდილოეთური მიმართულების რამდენიმე მდინარე ქმნის ჩანჩქერს, რაც ხსნის სახელწოდება ვიტვატერსრანდს, რომელიც აფრიკაანსზე „თეთრი წყლების ქედს“ ნიშნავს. 

აღმოსავლეთიდან დასავლეთისაკენ გადაჭიმული ესკარპის ხილვა შესაძლებელია ერთ მოკლე შუალედში აღმოსავლეთით — ბედფორვიუდან (ტამბოს საერთაშორისო აეროპორტიდან დასავლეთით დაახლოებით 10 კმ) იოჰანესბურგისა და რუდეპურტის გავლით, დასავლეთით — კრიუგერსდორპამდე. ესკარპი ქმნის 7–10 კმ სიგანის პლატოს (ან ქედის) ჩრდილოეთ კიდეს, რომელიც აზევებულია ჰაიველდის მიდამოების ვაკეებიდან დაახლოებით 200 მ-ზე. 

იოჰანესბურგის რიგი თვალწარმტაცი გარეუბანი, მათ შორის: ობსერვატორი, ლინკსფილდ-რიჯი და ზემო ჰაფტონი ქედის ფარგლებშია მოქცეული, ხედით — იოჰანესბურგის ჩრდილოეთ ნაწილზე. მთლიანად, სტრუქტურულ პლატოს აგრეთვე ხშირად უწოდებენ ვიტვატერსრანდს. პლატოს სიმაღლე ზღვის დონიდან უდრის 1700–1800 მ-ს.

ვიტვატერსრანდი ცნობილია იმით, რომ მისი წიაღიდან მოპოვებულია 48 000 ტონა ოქრო ან ადამიანის მიერ ოდესმე მოპოვებული ოქროს მთელი მარაგის დაახლოებით 40 %. გარდა ამისა, ვიტვატერსრანდში არის ურანის ბუდობები. ოქროს მოპოვება ამ რაიონში დაიწყო 1880-იანი წლებიდან. მრავალი ძველი შახტი უკვე დაკეტილია, თუმცა ოქროს მოპოვება მიმდინარეობს. ვიტვატერსრანდის მინერალურმა რესურსებმა ისეთი მნიშვნელოვანი როლი ითამაშეს, რომ მის პატივსაცემად სახელი ეწოდა სამხრეთ აფრიკის რესპუბლიკის ვალუტას — სამხრეთაფრიკულ რანდს. 

## სქოლიო
კატეგორია:სამხრეთ აფრიკის რესპუბლიკის ქედები
გომის მარიდაშვილების მარანი

**გომის მარიდაშვილების მარანი** — არქიტექტურული ძეგლი კასპის მუნიციპალიტეტის სოფელ გომის მარიდაანთ უბანში, ვარდენ მარიდაშვილის ბაღში. თარიღდება XVIII-XIX საუკუნეებით. ძლიერ დაზიანებულია: ჩამონგრეულია გადახურვა (სავარაუდოდ, ხის კოჭებს ეყრდნობა), ჩრდილოეთ კედლის ზედა ნაწილი და თაროები მაღალ ნიშებში; იატაკი მიწითაა დაფარული, მიწითაა ამოვსებული საწნახელიც. 

მარანი (9,1X4,75 მეტრზე) ნაგებია რიყის ქვითა და აგურით. ერთადერთი თაღიანი შესასველი სამხრეთ კედლის დასავლეთ ნაწილშია. შენობის  დასავლეთ ნაწილში, მთელი კედლის სიგრძეზე, მისგან 1,4 მეტრზე დაცილებით დაბალკედლებიანი (სიმაღლე 1 მეტრი) ყურძნის საწური აუზია. მის დასავლეთით, მთელი კედლის სიმაღლეზე, ღრმა ხისთაროებიანი ნიშია, აღმოსავლეთით სამი შედარებითი პატარა ნიშია, სამხრეთ კედელში კი - ორი დიდი ხისთაროებიანო ნიში. ასეთივე ნიში დასავლეთ კედელშიცაა. ნიშებს აგურის თაღი აქვს. შენობის დასავლეთ და ჩრდილოეთ კედლები გარედან მიწაშია ჩამჯდარი, აღმოსავლეთ კედელი ყრუა.

## ლიტერატურა
კატეგორია:კასპის მუნიციპალიტეტის არქიტექტურული ძეგლები
სოფიო მარიდაშვილის სახლი

**სოფიო მარიდაშვილის სახლი** — არქიტექტურული ძეგლი კასპის მუნიციპალიტეტის სოფელ გომში, აგებულია 1934-1935 წლებში. ეკუთვნოდა სოციალისტური შრომის გმირს, მეჭარხლე სოფიო მარიდაშვილის (1908-1971 წლებში). 

სახლი ორსართულიანია. პირველ სართულზე მარანია, მეორე სართულზე — ორი ოთახი. სამხრეთით პატარა აივანია. 

## ლიტერატურა
კატეგორია:კასპის მუნიციპალიტეტის არქიტექტურული ძეგლები
გომისჯვრის ნასოფლარი

მინი|იოანე მახარობლის ეკლესია
მინი|წმინდა გიორგის ეკლესია
**გომისჯვრის ნასოფლარი** — არქეოლოგიური ძეგლი კასპის მუნიციპალიტეტის სოფელ გომისჯვარში, თარიღდება ფეოდალური ხანით. შემორჩენილია რამდენიმე ნასახლარი ბუდე, მიწაში ვერტიკალურად ჩადგმულია რამდენიმე დიდი ზომის ქვევრი. იპოვება გვიანდელ ფეოდალურ ხანისთვის დამახასიათებელი, მოწითალოდ გამომწვარი თიხის ჭურჭლის ნამტვრევები. ნასოფლარის აღმოსავლეთით განაპირას ჩანს ფილაქვებით ნაგები, აღმოსავლეთიდან დასავლეთისკენ დამხობილი რამდენიმე ქვაყუთი. ნასოფლარზე თავდაპირველად ყოფილა კოშკი, ერთმანეთისგან ათიოდე მეტრით დაშორებული დარბაზული ეკლესია (დღეისთვის მხოლოდ ორია შემორჩენილი), სასახლე (ნანგრევებიღაა) და თაღით გადახურული აუზიანი წყარო. ერთ-ერთი (იოანე მახარობლის) ეკლესიის წარწერის თანახმად აქ ლევან ბატონიშვილის (XVII საუკუნე) რეზიდენცია იყო.

## იხილეთ აგრეთვე
*გომისჯვრის იოანე მახარებლის ეკლესია
*გომისჯვრის წმინდა გიორგის ეკლესია

## ლიტერატურა
კატეგორია:კასპის მუნიციპალიტეტის არქეოლოგიური ძეგლები
გორაკის ნამოსახლარი ნიშის გორა

**გორაკის ნამოსახლარი ნიშის გორა**, *წითელბატონების ნიში*, *მელიების გორა* — არქეოლოგიური ძეგლი კასპის მუნიცპალიტეტში, მდინარე ლეხურის ხეობაში, სოფლებისა გორაკისა და ქვემო ჭალის საზღვარზე, მიეკუთვნება ბრინჯაოს ხანას. ნამოსახლარი ამოზიდული ტიპის, აღმოსავლეთიდან დასავლეთისკენ წაგრძელებული გორა (სიმაღლე 20 მეტრი, თხემის ფართობი 30×25 მეტრზე). აქ დადასტურდა ადრინდელი ბრინჯაოს (შავზედაპირიანი და ვარდისფერსარჩულიანი, შავბრიალა, წაბლისფერი და რელიეფური ორნამენტით შემკული ჭურჭლის ნატეხები), გვიანდელ ბრინჯაოს და ადრინდელ რკინის ხანის (შავად და ნაცრისფრად გამომწვარი თიხის ქუსლიანი ბაკოგადმოკეცილი ჯამები და ქოთნები, მოწაბლისფროდ გამომწვარი ორყურა დერგები) და სხვა კულტურული ფენები.

## ლიტერატურა
კატეგორია:კასპის მუნიციპალიტეტის არქეოლოგიური ძეგლები
მძლეთამძლე

**მძლეთამძლე** — ქართული ანიმაციური ფილმი. გადაღებულია კინოსტუდია „ორბის“ მიერ 1991 წელს. ანიმაციური ფილმის ხანგრძლივობაა 10 წუთი. 

## ფილმზე მუშაობდნენ
* **სცენარის ავტორი და დამდგმელი რეჟისორი**: ამირან ისიანი
* **დამდგმელი მხატვარი**: ამირან ისიანი
* **კომპოზიტორი**: ბორის შხიანი
* **ხმის ოპერატორი / რეისორი**: რომან წურწუმია
* **ანიმაციები**: ავენირ ხუსკივაძე , მერაბ დეკანოსიძე , ვიქტორ წიკლაური , მალხაზ ფაიქრიძე , ვ. ხარიტონაშვილი

## რესურსები ინტერნეტში
*

კატეგორია:ქართული ანიმაციური ფილმები
კატეგორია:1991 წლის ანიმაციური ფილმები
გორაკის სამაროვანი

**გორაკის ნამოსახლარი** — არქეოლოგიური ძეგლი კასპის მუნიციპალიტეტში, სოფლების გორაკისა და ქვემო ჭალის მიჯნაზე, შაქრო ფოლადაშვილის ეზოსთან. თარიღდება გვიანდელი ბრინჯაოს ხანით. სამაროვანზე დადასტურდა ორი ორმოსამარხის ნაშთი. სამარხის ინვენტარიდან აღსანიშნავია ბრინჯაოს მხსვილი მავთულის თავებგახსნილი სამაჯურები, საკანჭურები, ნასიპი ზოლებით შემკული შავი თიხის ჯამი და სხვა. მოპოვებული მასალა ინახება კასპის მხარეთმცოდნეობის მუზეუმში.

## ლიტერატურა
კატეგორია:კასპის მუნიციპალიტეტის არქეოლოგიური ძეგლები
გოსტიბეს ნასოფლარი და სამაროვანი

**გოსტიბეს ნასოფლარი და სამაროვანი** — არქეოლოგიური ძეგლი კასპის მუნიციპალიტეტის სოფელ გორაკაში. მდინარე გოსტიბესწყლის მარჯვენა ნაპირზე, ნასოფლარზე შეიმჩნევა ნასახლარი ბუდეები, იქვე დგას ოთხკუთხა კოშკი და ეკლესია. 

ნასოფლარის ტერიტორიაზე იპოვება უხეშკეციანი თიხის ჭურჭლის ფრაგმენტები. 

სამაროვანი მრავალფენიანია. ზოგადად თარიღდება ძვ. წ. XI და ახ. წ. III საუკუნით. დადასტურდა სამი ქრონოლოგიური ჯგუფის სამარხები: პირველ მიეკუთვნება შემთხვევით აღმოჩენილი ქვის ფილებით გადახურული ორმოსამარხი, რომელშიც აღმოჩნდა ბრინჯაოს ხელშუბის პირი, ბრინჯაოს სატევარო და ორი თიხის ჯამი. სამარხი თარიღდრბა ძვ. წ. XI-VII საუკუნეებით. მეორე ჯგუფში ერთადერთი სამარხია (გაითხარა 1948 წელს, ხელმძღვანელი ტ. ჩიბუნაშვილი). სამარხი დამხრობილი იყო აღმოსავლეთიდან დასავლეთისკენ. ინვენტარიდან აღსანიშნავია: გველისთავებიანი ბრინჯაოს სამაჯური, ბრინჯაოს საწვივე რგოლებში, ვერცხლის სასაფეთქლე რგოლი, შავი თიხის ჯამი და დოქი. სამარხი თარიღდება ძვ. წ. VI-V საუკუნეებით. მესამე ქრონოლოგიურ ჯგუფს მიეკუთვნება 1982 წელს შემთხვევით აღმოჩენილი სამარხი. მასში სხვა ნივთებთან ერთად აღმოჩნდა  ვერცხლის ფეხიანი თასი, რომელზეც ხაზებით გამოყვანილია ოთხი თხა, ხოლო წერტილებით — რვა ყურძნის მტევანი, აგრეთვე ბრინჯაოს ჭვირული ბალთა, ბრინჯაოს ზარაკი და მძივები თარიღდება II-III საუკუნეებით.

## ლიტერატურა
კატეგორია:კასპის მუნიციპალიტეტის არქეოლოგიური ძეგლები
გრაკლის ეკლესია

ტერმინი **გრაკლის ეკლესია** შეიძლება აღნიშნავდეს:

* გრაკლის პირველი ეკლესია — არქიტექტურული ეკლესია კასპის მუნიციპალიტეტის სოფელ გრაკალში.
* გრაკლის მეორე ეკლესია — არქიტექტურული ეკლესია კასპის მუნიციპალიტეტის სოფელ გრაკალში.
გრაკლის პირველი ეკლესია

**გრაკლის პირველი ეკლესია** — არქიტექტურული ძეგლი კასპის მუნიციპალიტეტის სოფელ გრაკლის რკინიგზის სადგურთან, სასაფლაოზე, თარიღდება გვიანდელი ფეოდალური ხანით. 

ეკლესია დარბაზულია (3,6X3 მეტრზე), ნაგებია რიყის ქვით. ძლიერ დაზიანებულია: ჩამონგრეულია გადახურვა, კედლები შემორჩენილია 1,7 მეტრ სიმაღლეზე. შესასვლელი სამხრეთ კედლის დასავლეთ ნაწილშია. დაზიანების გამო, გადახურვის ფორმა გაურკვეველია. აფსიდის ღერძზე ვიწრო სწორკუთხა სარკმელია, ხოლო სამხრეთ კედელში — პატარა სწორკუთხა ნიში.

## ლიტერატურა
კატეგორია:კასპის მუნიციპალიტეტის ტაძრები
ლიბო

**ლიბო** — საბავშვო ლიტერატურის განვითარების ფონდი, დაარსდა 2006 წელს საბავშვო მწერლების ირმა მალაციძისა და მარიამ წიკლაურის თაოსნობით.

ფონდი მიზნად ისახავს თანამედროვე საბავშვო ლიტერატურის და მწერლების პოპულარიზაციას, მოზარდთა შორის წიგნიერების დონის ამაღლებას, საბავშვო ლიტერატურის საზოგადოებირივი ცხოვრების სხვადასხვა სფეროში რეალიზაციის ხელშეწყობას, ახალი ტექნოლოგიების გამოყენებას საბავშვო ლიტერატურის შექმნისა და გავრცელებისათვის. აგრეთვე განსაკუთრებული საჭიროებების მქონე ბავშვებისათვის ადაპტირებული ლიტერატურული ნაწარმოებების და სხვა სახის მეთოდური მასალების  შექმნასა და გავრცელებას.

ფონდი ქმნის სხვადასხვა მიმართულების სასწავლო, საგანმანათლებლო, სამეცნიერო, შემოქმედებითი, კულტურული, საქველმოქმედო და სხვა სახის ცენტრებს. ორგანიზებას უწევს ღონისძიებებს, პრეზენტაციებს, აქციებს, საგამომცემლო პროდუქციის გამოფენა-გაყიდვას, ფესტივალებს, კონკურსებს, კონცერტებს, აუქციონებს, თემატურ ბანაკებსა და საქველმოქმედო პროგრამებს.

საბავშვი ლიტერატურის განვითარების ფონდის გამოცემაა ჟურნალი „შოკოლიტი“, ხოლო ელექტრონულად გამოსცემს ჟურნალს „თანამედროვე საბავშვო ლიტერატურა“.
ფონდის ინიციატივით დაარსდა და 2006 წლის 27 ოქტომბერს პირველად აღინიშნა საბავშვო წიგნის დღე. 

## რესურსები ინტერნეტში 
* საბავშვო ლიტერატურის განვითარების ფონდი ლიბო

კატეგორია:საქართველოს ფონდები
გრაკლის მეორე ეკლესია

**გრაკლის მეორე ეკლესია** — არქიტექტურული ძეგლის კასპის მუნიციპალიტეტის სოფელ გრაკლის რკინიგზის სადგურთან ახლოს, სასაფლაოზე. თარიღდება გვიანდელი ფეოდალური ხანით. 

ეკლესია დარბაზულია (4,6X3,3 მეტრზე), ნაგებია დიიდ ზომის ნატეხი ქვებით. დაზიანებულია: დასავლეთ კედელი მთლიანად დანგრეულია. შესასვლელი კვალი არ ჩანს. კუთხეებში ოდნავ მომრგვალებული სწორკუთხა საკურთხევლის აღმოსავლეთ კედელში გაჭრილია ერთადერთი სარკმელი, მის გვერდის კედლებში სამი სწორკუთხა ნიშია. საკურთევლის  კედლები უშუალოდ უერთდება დარბაზის გრძივ, სრულიად გლუვ, კედლებს. დარბაზი გადახურული ყოფილა ნახევარწრიული კამარით.

ეკლესიას ჩრდილოეთით აქვს მინაშენი. ამ პატარა სათავსოს დასავლეთ ნაწილი დანგრეულია, აღმოსავლეთ კედელში გაჭრილია ვიწრო სწორკუთხა სარკმელი. სარკმლის მარცხნივ, აფსიდის ჩრდილო კედლის ქვემო ნაწილში მოთავსებულია ქვიშაქვის ფილა, რომელზეც გამოსახულია ჩარჩოში ჩასმული რელიეფური ჯვარი. ჩარჩოზე შეიმჩნევა წარწერის კვალი. მინაშენი გადახურული ყოფილა დამრეცი კამარით, რომლის მნიშვნელოვანი ნაწილი ჩამონგრეულია.  

## ლიტერატურა
კატეგორია:კასპის მუნიციპალიტეტის ტაძრები